**ՀԻՄՆԱՎՈՐՈՒՄ**

Հայաստանի Հանրապետության կառավարության 2021 թվականի փետրվարի 4-ի N 136-Ն որոշման մեջ փոփոխություն կատարելու մասին» Հայաստանի Հանրապետության կառավարության որոշման նախագծի

1. **Իրավական ակտի ընդունման անհրաժեշտությունը.**

Հանրակրթության պետական չափորոշչում լրացումներ և փոփոխություններ կատարելու անհրաժեշտությունը բխում է 2021-2022 և 2022-2023 ուսումնական տարիներին Տավուշի մարզի 2-3-րդ, 5-6-րդ, 7-8-րդ և 10-11-րդ դասարաններում նոր չափորոշչի ներդրման արդյունքում ի հայտ եկած խնդիրների լուծմանը միտված՝ որոշակի դրույթների ձևակերպումներ վերանայելու կամ լրացնելու անհրաժեշտությունից:

**2. Ընթացիկ իրավիճակը և խնդիրները.**

2021 թվականից փաստաթղթի ուժի մեջ մտնելուց հետո, դրա ներդրման գործընթացում ծագած բովանդակային խնդիրներին լուծում տալու, որոշ ձևակերպումներ փոփոխելու անհրաժեշտություն է առաջացել, որոնք ծագել են ինչպես չափորոշիչը և դրանից բխող առարկայական չափորոշիչները և ծրագրերը գործարկելու, այնպես էլ ոլորտը կարգավորող մի շարք իրավական ակտերի ընդունման արդյունքում (օրինակ՝ սովորողների գնահատման, հաստատությունների ֆինանսավորման, նախագծային ուսուցման և այլն):

Մասնավորապես, որոշման մեջ բաց է անհատական (ընտրովի) բաղադրիչին վերաբերող կետը, լրացման կարիք ունիհանրակրթական ծրագրեր իրականացնող ուսումնական հաստատություններում սովորողի  անհատական ուսուցման պլանով սահմանված կրթության առանձնահատուկ պայմանների, ներառյալ խելամիտ հարմա­րեցումների (այդ թվում՝ մատչելի ձևաչափերով մշակած ուսումնական նյութեր, բանավոր և գրավոր հաղորդակցման այլընտրանքային միջոցներ, ուսուցման անհատական տեխնիկական միջոցներ) ապահովման վերաբերյալ կարգավորումը:

Խմբագրման անհրաժեշտություն է առաջացել չափորոշչի, հենքային ուսումնական պլանի, որը վերաձևակերպվել է «ուսումնական պլանի ընդհանրական կառուցվածքը և ուսումնական պլանի կազմման կանոններ» կապակցությամբ (հաշվի առնելով, որ նոր չափորոշչի տրամաբանությամբ օրինակելի կամ հենքային ուսումնական պլանները փոխարինվելու են ընդհանրական կանոններով, որից օգտվելով յուրաքանչյուր ուսումնական հաստատություն պետք է կազմի իր ուսումնական պլանը՝ սովորողների ընտրությամբ, հաստատության առանձնահատկություններից ելնելով), ուսումնական տարվա ընթացքում սովորողների գնահատմանը վերաբերող ձևակերպումների, ինչպես նաև ուսումնական ծրագրերին, խմբակներին և նախագծերին, ուսումնական բնագավառներին հատկացվող ժամաքանակների մասով:

**3. Ակնկալվող արդյունքը.**

**Արդյունքում ակնկալվում է սովորողների ուսումնառություն կազմակերպել վերանայված պետական չափորոշչով: Համաձայն 2022 թվականի ՀՀ ԿԳՄՍ նախարարի 2022 թվականի օգոստոսի 26-ի N 32-Ն հրամանով հաստատված՝ նոր չափորոշչի ներդրման ճանապարհային քարտեզի՝ 2023-2024 ուսումնական տարում վերանայված չափորոշիչներն ու ծրագրերը կկիրառվեն ՀՀ բոլոր ուսումնական հաստատությունների 2-րդ, 5-րդ, 7-րդ, 10-րդ դասարաններում:**

**4. Կապը ռազմավարական փաստաթղթերի հետ.**

Միջոցառման անհրաժեշտությունը բխում է «2050 ՀԱՅԱՍՏԱՆԻ ՎԵՐԱՓՈԽՄԱՆ ՌԱԶՄԱՎԱՐՈՒԹՅՈՒՆ» ծրագրի «ՄԻՆՉԵՎ 2030 ԹՎԱԿԱՆԻ ՄԵԳԱՆՊԱՏԱԿՆԵՐԻ» ԳՈՐԾՈՂՈՒԹՅՈՒՆՆԵՐԻ «1․ ԿԻՐԹ ԵՎ ԿԱՐՈՂՈՒՆԱԿ ՔԱՂԱՔԱՑԻ, ԺՈՂՈՎՈՒՐԴ» համար 1 մեգանպատակի թիրախային արդյունքի ցուցանիշի ապահովման պահանջից:

Միջոցառման անհրաժեշտությունը բխում է «Հայաստանի Հանրապետության կրթության մինչև 2030 թվականը զարգացման պետական ծրագրի» հավելվածի 2-րդ՝ «Կրթության առկա վիճակը և հիմնախնդիրները» գլխի 43-րդ և 45-րդ կետերով սահմանված, 3-րդ՝ «Կրթության մինչև 2023 թվականը զարգացման տեսլականը, նպատակը և ուղղությունները» գլխի 72-րդ, 73-րդ կետերով, 76-րդ կետի 2-րդ ենթակետով սահմանված թիրախային արդյունքների ցուցանիշի ապահովման պահանջից:

Միջոցառման անհրաժեշտությունը բխում է նաև ՀՀ կառավարության 2021 թվականի նոյեմբերի 18-ի 1902-Լ որոշմամբ հաստատված՝ ՀՀ կատավարության 2021-2026 թվականների Կրթության, գիտության, մշակույթի և սպորտի նախարարության բաժնի 7.2 կետով սահմանված միջոցառման իրականացման անհրաժեշտությունից:

Միջոցառման անհրաժեշտությունը բխում է ՀՀ կառավարության 2021 օգոստոսի 18-ի թիվ 1363-Ա որոշմամբ հաստատված ՀՀ կառավարության  ծրագրի «4.3 ԿՐԹՈՒԹՅՈՒՆ» բաժնի  1-ին, 3-րդ պարբերությունից, 3-րդ պարբերության 4-րդ կետից:

Միջոցառման անհրաժեշտությունը բխում է նաև «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ ՄԻՆՉԵՎ 2030 ԹՎԱԿԱՆԻ ԶԱՐԳԱՑՄԱՆ ՊԵՏԱԿԱՆ ԾՐԱԳԻՐԸ» ՀԱՍՏԱՏԵԼՈՒ ՄԱՍԻՆ» ՕՐԵՆՔԻՑ ԲԽՈՂ ԳՈՐԾՈՂՈՒԹՅՈՒՆՆԵՐԻ ԾՐԱԳԻՐԸ ՀԱՍՏԱՏԵԼՈՒ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2023 թ. մարտի 16-ի N 351-Լ. Ո Ր Ո Շ Ո Ւ Մ . 1.2.1, 2.2.5 միջոցառումների կատարման պահանջից:

**5.Իրավական ակտի մշակման գործընթացում ներգրավված ինստիտուտները, անձինք**

ՀՀ կրթության, գիտության, մշակույթի և սպորտի նախարարություն

6. **Նախագծի ընդունմամբ պետական բյուջեի  ծախսերի ավելացում /նախատեսվում է, չի նախատեսվում/:**